|  |
| --- |
|  Eelnõu **NARVA LINNAVALITSUS** |

**KORRALDUS**

|  |  |
| --- | --- |
| Narva |  ……………..2022 nr  |
|  |  |

**Kasutusloa andmine (A.-A. Tiimanni tn 1c )**

1. **ASJAOLUD JA MENETLUSE KÄIK**

22.06.2022. a laekus ehitisregistri keskkonda läbivaatamiseks A.-A. Tiimanni tn 1c kinnistul, katastritunnus 51102:004:0150, asuva hoone, ehitisregistri kood 118006703, kohvikuosas paigaldatud välistrepile ning ustele kasutusloa taotlus nr 2211371/13009, menetlus nr 309763. Taotlusele on lisatud ehitusprojekt „A-A.TIIMANNI tn 1c. HOONE VÄLISTREPI JA USTE PAIGALDAMISE“, töö nr 15-20, projekteerija FIE Lolita Zastrožinova ning ehitusdokumentatsioon.

28.06.2022. a on ehitisregistri keskkonnas määratud menetleja ning samal kuupäeval on kasutusloa eelnõu saadetud kooskõlastamiseks Ida –Päästekeskusele.

05.07.2022. a on taotlus märkuste lahendamiseks tagastatud. 08.07.2022 on taotlus kõrvaldatud märkustega taasesitatud menetlusse.

11.07.2022. a kooskõlastas Ida-Päästekeskus kasutusloa eelnõu.

Seega, A.-A. Tiimanni tn 1c kinnistul, katastritunnus 51102:004:0150, asuva hoone, ehitisregistri kood 118006703, kohvikuossa paigaldatud välistrepp ning uksed vastavad nõuetele ning hoone ümberehitatud kohvikuosale võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

 Anda kasutusluba A.-A. Tiimanni tn 1c kinnistul, katastritunnus 51102:004:0150, asuva hoone, ehitisregistri kood 118006703, ehitusprojekti „A-A.TIIMANNI tn 1c. HOONE VÄLISTREPI JA USTE PAIGALDAMISE“, töö nr 15-20, projekteerija FIE Lolita Zastrožinova, ümberehitatud kohvikuosale.

1. **RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Sergei Solodov

Linnapea Linnasekretäri asendaja